อยากสอบถามหน่อยค่ะคือกินยาคุมฉุกเฉินไปหลังจากมีอะไรกับแฟนประมาณ13ชม.แต่ลืมกินเม็ดที่2คะแล้วอีกประมาณ3วันก้มีอะไรกับแฟนอีกเสร็จข้างในแล้วอีกประมาณ2วันก้มีเหมือนมีประจำเดือนออกมาและปวดท้องด้วยแบบนี้จะท้องไหมคะแต่ว่าประจำเดือนที่ต้องมาจริงๆเลยคือประมาณวันที่23คะ
สวัสดีค่ะ หากยาคุมฉุกเฉินที่ทาน เป็นชนิดที่มี 2 เม็ดใน 1 แผง และได้ทานยาคุมฉุกเฉินไปเพียง 1 เม็ด ประสิทธิภาพในการคุมกำเนิดย่อมน้อยกว่าการทาน 2 เม็ดสำหรับการมีเพศสัมพันธ์ในอีก 3 วันต่อมา โดยไม่ได้มีการป้องกัน ย่อมมีโอกาสที่จะตั้งครรภ์ได้ส่วนเลือดที่ออกหลังทานยาคุมฉุกเฉินไป 5-6 วัน น่าจะเป็นเลือดที่เกิดจากผลข้างเคียงของยา เนื่องจากกำหนดของประจำเดือนที่ควรจะมาคือ 23 พ.ค. อย่างไรก็ตามหากเลือดที่ออกมามีปริมาณที่มากพอกับประจำเดือนและมานานเกิน 5 วัน เลือดดังกล่าว อาจเป็นประจำเดือนก็ได้แนะนำให้รอดูประจำเดือนที่ควรจะมาในช่วงวันที่ 23 พ.ค. อีกครั้งค่ะ หากประจำเดือนไม่มาจนถึงวันที่ 30 พ.ค. ควรตรวจหาการตั้งครรภ์ค่ะ